આ મેચમાં દિલ્હીએ પહેલા બેટિંગ કરીને 20 ઓવરમાં પાંચ વિકેટે 162 રન બનાવી લીધા હતા. જવાબમાં ચેન્નઈ છ વિકેટે 128 રન જ બનાવી શકી હતી અને 34 રને મેચ હારી ગઈ. 163 રનના લક્ષ્યાંકનો પીછો કરવા ઊતરેલી ચેન્નઈની શરૂઆત થોડી ધીમી રહી હતી. હંમેશાં આક્રમક બેટિંગ કરતા ઓપનિંગ બેટ્સમેન શેન વોટસન (14)નું બેટ દિલ્હી સામે ઘણું શાંત રહ્યું હતું. સાતમી ઓવરના છેલ્લા બોલમાં વોટસન અમિત મિશ્રાની બોલિંગમાં બોલ્ટના હાથે કેચઆઉટ થઈ ગયો હતો. ત્યાર પછીના બોલે ચેન્નઈની સ્થિતિ વધુ ખરાબ થઈ શકતી હતી, પરંતુ પંતે સુરેશ રૈના (15)નો કેચ છોડી દીધો હતો.